13. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ.1579 της 13 Οκτ./20 Νοεμ.1970 (ΦΕΚ Α΄247) Περί καθορισμού φορέων δανειοδοτήσεως των υπαλλήλων Ν.Π.Δ.Δ. κλπ. εις εφαρμογήν του Ν.Δ. 643/24/27.8.1970. Η Νομισματική Επιτροπή λαβούσα υπ’ όψιν: 1.Την διάταξιν του άρθρ.3 του Ν.Δ.643/1970 «περί επεκτάσεως των διατάξεων του Ν.Δ.3783/ 1957 περί στέγης των δημοσίων πολιτικών υπαλλήλων και εις άλλας κατηγορίας τακτικών υπαλλήλων Ν.Π.Δ.Δ. κλπ.». 2.Την απόφασιν αυτής (συν.1502/20/18.6.68) περί καθορισμού ανωτάτων ορίων χορηγήσεως δανείων υπό του Ταχυδρομικού Ταμιευτηρίου και του Ταμείου Παρακαταθηκών και Δανείων προς απόκτησιν στέγης εις δημοσίους υπαλλήλους (πολιτικούς–στρατιωτικούς). 3.Την απόφασιν αυτής (συν.1480/7/25.11.67) περί καθορισμού ανωτάτων ορίων χορηγήσεως στεγαστικών δανείων υπό των Ασφαλιστικών Ταμείων και Δημοσίων Οργανισμών προς τους υπαλλήλους αυτών, αποφασίζει: 1.Την κατάργησιν απασών των σχετικών με την χορήγησιν στεγαστικών δανείων υπό των Ασφαλιστικών Ταμείων και ετέρων Δημοσίων Οργανισμών προς τους υπαλλήλους των, αποφάσεων αυτής και της Υποεπιτροπής Πιστώσεων. 2.Οι εν παρ.1 και 2 του άρθρ.1 του Ν.Δ.643/ 24/27.8.70 αναφερόμενοι τακτικοί υπάλληλοι Νομικών Προσώπων Δημοσίου Δικαίου και λοιπών Οργανισμών θα τυγχάνουν εφεξής στεγαστικών δανείων υπό του Ταχυδρομικού Ταμιευτηρίου ή του Ταμείου Παρακαταθηκών και Δανείων, εντός των δια τους δημοσίους υπαλλήλους ισχυόντων ανωτάτων ορίων, ως κάτωθι: α)Οι φέροντες βαθμόν ανωτάτου κρατικού λειτουργού του Δημοσίου ή Διευθυνταί λαμβάνοντες αποδοχάς αντιστοιχούσας προς τον βαθμόν τούτον, μέχρι δραχ.500.000. β)Οι Διευθυνταί ή οι Τμηματάρχαι λαμβάνοντες όμως αποδοχάς αντιστοιχούσας εις τον βαθμόν του Διευθυντού του Δημοσίου, μέχρι δραχ. 380.000. γ)Οι υπάλληλοι οι φέροντες κατώτερον των άνω, βαθμόν, μέχρι δραχ.300.000. Εις περιπτώσεις, καθ’ άς δεν υφίσταται η κατά τα ανωτέρω αντιστοιχία θέσεων, αύτη προσδιορίζεται βάσει του καταβαλλομένου βασικού μισθού του μάλλον προσεγγίζοντος εις τον εκάστοτε βασικόν μισθόν της αντιστοίχου θέσεως της Δημοσίας Διοικήσεως. 3.Η χορήγησις των δανείων υπό των ειρημένων πιστωτικών Οργανισμών θα λαμβάνη χώραν υπό τους ισχύοντας, δια την χορήγησιν δανείων προς δημοσίους υπαλλήλους, όρους εν συνδυασμώ προς τας διατάξεις του Ν.Δ.643/24/27.8.70 (άρθρ.1 παρ.3 και άρθρ.2). 2.Θ.γ.12 Διευκολύνσεις σε Δημοσίους Υπαλλήλους Διευκολύνσεις σε Δημοσίους Υπαλλήλους 2.Θ.γ.13-14 4.Αι κατά τα άνω χρηματοδοτήσεις του Ταχυδρομικού Ταμιευτηρίου και του Ταμείου Παρακαταθηκών και Δανείων θα ενεργώνται εντός των ετησίως εγκρινομένων προγραμμάτων των χορηγήσεων δανείων, εις ά θα καθορίζεται, προτάσει των εν λόγω πιστωτικών Οργανισμών, το εκάστοτε απαιτούμενον ποσόν προς κάλυψιν των χρηματοδοτήσεών των τούτων. 5.Αι παρ’ εκάστου των άνω πιστοδοτικών φορέων χορηγήσεις δανείων εις τους τακτικούς υπαλλήλους των Νομικών Προσώπων Δημοσίου Δικαίου ή και Ιδιωτικού Δικαίου και εν γένει Δημοσίων Επιχειρήσεων και Οργανισμών κλπ, συμφώνως προς το άρθρ.1 του Ν.Δ.643/70, καθορίζονται ως ακολούθως: α)Παρά του Ταμείου Παρακαταθηκών και Δανείων. Θα χορηγώνται δάνεια εις υπαλλήλους της Δ.Ε.Η. και του Ι.Κ.Α., ως και εις υπαλλήλους των Οργανισμών κυρίας και επικουρικής Ασφαλίσεως και Ταμείων Προνοίας. β)Παρά του Ταχυδρομικού Ταμιευτηρίου. Θα χορηγώνται δάνεια εις υπαλλήλους απάντων των λοιπών νομικών προσώπων δημοσίου ή ιδιωτικού δικαίου, δημοσίων επιχειρήσεων, οργανισμών, νοσηλευτικών ιδρυμάτων κλπ. Η παρούσα απόφασις δέον όπως δημοσιευθή εις την Εφημερίδα της Κυβερνήσεως (τεύχ.Α΄) συμφώνως τω άρθρ.6 του Ν.Δ.588/48 «περί ελέγχου της πίστεως».

[Source: greek_legal_code_raptarchis | Tokens: 3202]